2.

Artikkel 2 asendatakse järgmisega: “Artikkel 2 RKPde statistikaaruandluse kohustused 1. RKPd esitavad EKP-le andmeid finantsvarade ja kohustuste kohta kooskõlas I lisaga kvartaalselt. Andmed peavad vastama ESA 95 põhimõtetele ja mõistetele, kui I lisa ei sätesta teisiti. Andmeid ei korrigeerita hooaja või tööpäevadega seotud mõjude suhtes. Kui algandmeid teatavate finantsvarade või kohustuste tuletamiseks ei ole piisavalt, võivad RKPd esitada andmeid euroala agregaadi koostamiseks prognoosile tuginedes. RKPd esitavad institutsioonisektori allsektorite S.123 ja S.124 kohta eraldi andmed või, kui eraldi andmeid ei saa koostada, andmeid ühendatud allsektori S.123+S.124 kohta. 2. I lisa tabelites 1 ja 2 osutatud andmete esitamine algab aprillis 2006. I lisa tabelites 3–5 osutatud andmete edastamine algab aprillis 2008. 3. Osalevate liikmesriikide RKPde andmete esitamise nõuded on järgmised: a) Kõik andmed institutsioonisektori ja selle peamiste allsektorite (S.11, S.121+122, S.123, S.124, S.125, S.13 ja S.14+15) ning muu maailma (S.2) kohta, mis on osutatud I lisa tabelites 1 ja 2, välja arvatud andmed tehingupoole sektori kohta, sealhulgas i) positsioonide osas perioodi kohta alates 1997. aasta neljandast kvartalist kuni kvartalini, mille kohta andmeid esitatakse, ja ii) tehingute osas perioodi kohta alates 1998. aasta esimesest kvartalist kuni kvartalini, mille kohta andmeid esitatakse. b) Andmed tehingupoolte sektorite kohta institutsioonisektori ja selle peamiste allsektorite (S.11, S.121+122, S.123, S.124, S.125, S.13 ja S.14+15) ning muu maailma (S.2) osas, mis on osutatud I lisa tabelites 1 kuni 5, sealhulgas i) positsioonide osas perioodi kohta alates 1998. aasta neljandast kvartalist kuni kvartalini, mille kohta andmeid esitatakse, ja ii) tehingute osas perioodi kohta alates 1999. aasta esimesest kvartalist kuni kvartalini, mille kohta andmeid esitatakse. c) Andmed valitsussektori allsektorite kohta (S.1311, S.1312, S.1313 ja S.1314), mis on osutatud I lisa tabelites 1 ja 2, sealhulgas i) positsioonide osas perioodi kohta alates 1998. aasta neljandast kvartalist kuni kvartalini, mille kohta andmeid esitatakse, ja ii) tehingute osas perioodi kohta alates 1999. aasta esimesest kvartalist kuni kvartalini, mille kohta andmeid esitatakse. d) Tehingupoole sektor “Residendid teistes osalevates liikmesriikides” I lisa tabelites 3–5 ning emiteeriv sektor seoses “Euroala RAde poolt emiteeritud rahaturufondide aktsiate/osakutega” I lisa tabeli 1 real 36 hõlmab andmeid uute osalevate liikmesriikide kohta. Iga uue osaleva liikmesriigi kohta esitatakse alates selle aasta esimesest kvartalist, mis järgneb liikmesriigi saamisele osalevaks liikmesriigiks, järgmised andmed: i) kui uus osalev liikmesriik oli ELi liikmesriik 1999. aastal, esitatakse andmed vähemalt alates 1999. aasta esimesest kvartalist ja ii) kui uus osalev liikmesriik ei olnud ELi liikmeriik 1999. aastal, esitatakse andmed alates selle aasta esimesest kvartalist, mil liikmesriik ühines ELiga. 4. Erandina lõikest 3 on uute osalevate liikmesriikide keskpankade aruandluse nõuded järgmised: a) Uute osalevate liikmesriikide jaoks, kes olid ELi liikmesriigid enne 1999. aastat, hõlmavad I lisa tabelites 1–5 osutatud finantsvarade ja kohustuste andmed perioodi alates 1999. aasta esimesest kvartalist kuni kvartalini, mille kohta andmeid esitatakse. b) Uute osalevate liikmesriikide jaoks, kes ei olnud ELi liikmesriigid 1999. aastal, hõlmavad I lisa tabelites 1–5 osutatud finantsvarade ja kohustuste andmed perioodi alates selle aasta esimesest kvartalist, mil riik ühines ELiga, kuni kvartalini, mille kohta andmeid esitatakse. c) Tehingupoole sektor “Residendid teistes osalevates liikmesriikides” I lisa tabelites 3–5 ning emiteeriv sektor seoses lahtriga “Euroala RAde poolt emiteeritud rahaturufondide aktsiad/osakud” I lisa tabeli 1 real 36 hõlmab andmeid uute osalevate liikmesriikide kohta. Iga uue osaleva liikmesriigi kohta esitatakse andmed alates osalevaks liikmesriigiks saamise aasta esimesest kvartalist. Nõudeid andmete osas täpsustab EKPSi statistikakomitee lõike 3 punktis d sätestatud korras. 5. Kõik lõike 3 punktis d ning lõike 4 punktis c sätestatud andmed esitatakse võimaluste piires. 6. Andmetele tuleb lisada selgitus olulise sündmuse kohta viimases viitekvartalis või andmete läbivaatamise põhjuste kohta, kui vastava olulise sündmuse ja andmete läbivaatamise tõttu korrigeeriti andmeid vähemalt 0,2 % võrra euroala kvartaalsest brutokogutoodangust või kui EKP nõuab vastavat selgitust.”